Ehdotus Euroopan parlamentin ja neuvoston asetus yhteisestä hankintasanastosta (CPV) /* KOM/2001/0449 lopull. - COD 2001/0179 */



Virallinen lehti nro 025 E , 29/01/2002 s. 0001 - 0467



Ehdotus EUROOPAN PARLAMENTIN JA NEUVOSTON ASETUS yhteisestä hankintasanastosta (CPV) (komission esittämä) PERUSTELUT Yhteinen hankintasanasto (Common Procurement Vocabulary - CPV) on kehitystä ja parannusta tilastolliseen toimialoittaiseen tuoteluokitukseen (CPA) ja Euroopan yhteisön toimialaluokitukseen (NACE - Rev. 1), koska se soveltuu paremmin julkisten hankintojen alan erityisominaisuuksiin. CPV:n tärkein osa on pääsanasto, jossa määritellään julkisia hankintoja koskevien sopimusten kohteet, ja lisäsanaston avulla voidaan antaa sopimusten luonnetta koskevia täydentäviä tietoja. Pääsanastossa on viiden ja lisäsanastossa kahden tason hierarkkinen rakenne. Kukin koodi vastaa yhtä nimikettä, jossa kuvataan rakennusurakat, tavaranhankinnat tai palvelut muilla virallisilla kielillä. Komissio antoi vuonna 1996 suosituksen yhteisen hankintatason (CPV) käytöstä julkisia hankintoja koskevien sopimusten kohteiden kuvaamiseksi [1]. Tässä suosituksessa soveltamisalaan kuuluvia hankintaviranomaisia ja hankintayksikköjä kehotetaan käyttämään CPV:tä sopimusta koskevissa ilmoituksissa hankintojensa luonteen kuvaamiseksi. [1] EYVL L 222, 3.9.1996, s. 10-12. Samana vuonna komissio julkaisi vihreän kirjan nimeltä Julkiset hankinnat Euroopan unionissa: tulevaisuuden kysymyksiä [2]. Siinä komissio pyysi kaikkia asianomaisia tahoja ilmaisemaan mielipiteensä CPV:n käytön yleistämisen hyödyllisyydestä. Talouden toimijoilta, jäsenvaltioista ja hallintoelimiltä komissiolle tulleissa vastauksissa kannatettiin selkeästi CPV:n käyttöä sopimusta koskevien ilmoitusten julkaisuprosessin yksinkertaistamiseksi. Analysoituaan nämä vastaukset komissio esitteli toimintansa tulevaisuudennäkymät tiedonannossaan Julkiset hankinnat Euroopan unionissa [3]. Komissio halusi erityisesti kehottaa hankintaviranomaisia käyttämään CPV:tä ja vakiolomakkeita ilmoituksia laatiessaan sekä hyödyntämään tiedonsiirrossa tieto- ja viestintätekniikan tarjoamia uusia mahdollisuuksia. [2] KOM(96) 583 lopullinen, 27.11.1996. [3] KOM(1998) 143 lopullinen, 11.3.1998. Vuodesta 1996 CPV:tä onkin käytetty järjestelmällisesti kaikissa sopimusta koskevissa ilmoituksissa, jotka on direktiivien nojalla julkaistu Euroopan yhteisöjen virallisen lehden lisäosassa, hankintasopimusten kohteen nimeämisessä ja käännöksissä yhteisön muille virallisille kielille. CPV:stä on näin tullut potentiaalisille tarjoajille tärkeä hakukriteeri sopimusmahdollisuuksien valinnassa ja löytämisessä. Nimikkeistöt esiintyvät kolmeen otteeseen julkisia hankintoja koskevissa direktiiveissä: sopimusten kohteen kuvaamisessa sopimuksia koskevissa ilmoituksissa, tilastovelvoitteissa ja soveltamisalan määrittelyssä. Direktiiveissä on tähän asti viitattu neljään eri nimikkeistöön: CPA, NACE, CPC Prov. (Central Product Classification: yhteinen tavaraluokitus) ja CN (Combined Nomenclature: yhdistetty nimikkeistö). Neuvostossa ja Euroopan parlamentissa parhaillaan keskusteltavina olevissa tarkistusehdotuksissa, joista toinen koskee julkisia tavara- ja palveluhankintoja sekä julkisia rakennusurakoita koskevien sopimusten tekomenettelyjen yhteensovittamista [4] ja toinen vesi- ja energiahuollon sekä liikenteen alan hankintoja koskevien sopimusten tekomenettelyjen yhteensovittamista [5], CPV korvaa yksin nämä neljä nimikkeistöä. [4] EYVL C 29E, 30.1.2001, s. 11. [5] EYVL C 29E, 30.1.2001, s. 112. CPV:llä ei kuitenkaan ole tähän mennessä ollut omaa oikeusperustaa, sillä missään asetuksessa ei ole täsmennetty sen luomisessa tai ajan tasalle saattamisessa noudatettavia sääntöjä. Tämän asetuksen tarkoituksena on korjata tämä puute vahvistamalla CPV virallisesti julkisia hankintoja koskevaksi yhteisön luokittelujärjestelmäksi ja vahvistamalla CPV:n ylläpitoa ja tarkistusta koskevat yksityiskohtaiset säännöt. Toissijaisuusperiaatteen mukaisesti CPV:n, kaikkiin yhteisön julkisiin hankintoihin sovellettavan luokittelujärjestelmän, oikeusperusta on mahdollista luoda ainoastaan yhteisön tasolla. Mitä suhteellisuusperiaatteeseen tulee, asetuksella voidaan luoda yhtäläinen luokittelujärjestelmä, jota sovelletaan sellaisenaan kaikissa jäsenvaltioissa. Tähän asti Euroopan yhteisöjen virallisten julkaisujen toimiston on usein pitänyt lisätä hankintaviranomaisten ja hankintayksikköjen lähettämiin sopimusta koskeviin ilmoituksiin sopimuksen kohteen kuvausta vastaava CPV-koodi. Tämä on saattanut johtaa virheellisiin ilmoituksiin, koska niiden sisältämät tiedot ovat joskus hyvinkin teknisiä. Julkaisujen paremman laadun takaamiseksi on siis tarpeen varmistaa, että hankintaviranomaiset ja hankintayksiköt huolehtivat itse siitä, että hankintasopimuksen kohteen kuvaus vastaa CPV:tä. Koska ne osaavat itse parhaiten määritellä hankintasopimuksen kohteen, sopimusta koskevien ilmoitusten laadun pitäisi parantua, mikä lisää julkaisun tehokkuutta. Yhtäläisen ja monikielisen luokittelujärjestelmän käyttö auttaa taloudellisia toimijoita löytämään paremmin niitä kiinnostavat mahdollisuudet ja helpottaa näin hankintamenettelyihin pääsyä. Koska CPV on edellytys sopimusta koskevien ilmoitusten tiivistelmien automaattiselle kääntämiselle, tahattomien käännösvirheiden määrä vähenee, minkä pitäisi johtaa ilmoitusten käsittelykustannusten merkittävään laskuun ja tätä myötä huomattaviin säästöihin eurooppalaisen veronmaksajan eduksi. Automaattisen kääntämisen myötä myös ilmoitusten julkaisuajat lyhenevät merkittävästi. Jotta käyttäjät voisivat hyödyntää CPV:n tarjoamia mahdollisuuksia täysimääräisesti ja tulisivat tutuiksi uuden järjestelmän kanssa, CPV:n ja edellä mainittujen nimikkeistöjen väliset vastaavuustaulukot ovat tämän asetuksen liitteenä. CPV:llä on myös tärkeä tehtävä sähköisten hankintamenettelyjen kehittymisessä. CPV on nimittäin ratkaiseva tekijä siinä, että e-Europe- ja e-Commission -hankkeiden yhteydessä tehdyt sitoumukset toteutuvat käytännössä, sillä CPV mahdollistaa julkaistujen tietojen sähköisen käsittelyn, mikä parantaa tiedon laatua, nopeuttaa sen jakelua ja tehostaa tällä tavoin direktiiveillä käyttöön otetun julkaisujärjestelmän toimintaa. CPV auttaa myös yksinkertaistamaan julkisiin hankintojen liittyvää tilastointia, sellaisena kuin siitä direktiiveissä säädetään, mikä helpottaa hankintaviranomaisten ja jäsenvaltioiden viranomaisten työtä. Kansainvälisesti on merkittävää, että CPV mahdollistaa tietojen paremman vertailtavuuden niiden nimikkeistöjen kanssa, joita sovelletaan julkisia hankintoja koskevan sopimuksen allekirjoittaneissa jäsenvaltioissa. CPV on jo luonteeltaan muuttuva. Sen laadun säilyttämiseksi onkin tärkeää varmistaa, että se seuraa julkisissa hankinnoissa tapahtuvia muutoksia, jotta se voi parhaiten vastata käyttäjiensä (hankintaviranomaisten ja potentiaalisten toimittajien) tarpeita. Tässä tarkoituksessa ja osana komissiolle, jota avustaa julkisia hankintoja käsittelevä neuvoa-antava komitea, siirrettyä täytäntöönpanovaltaa otetaan käyttöön tarkistusmenettely julkisia tavara- ja palveluhankintoja sekä julkisia rakennusurakoita koskevien sopimusten tekomenettelyjen yhteensovittamisesta annetun direktiivin 78 artiklan 1 kohdan f ja g alakohdan sekä vesi- ja energiahuollon sekä liikenteen alan hankintoja koskevien sopimusten tekomenettelyjen yhteensovittamisesta annetun direktiivin 67 artiklan 1 kohdan c ja d alakohdan mukaisesti. [6] [6] (Koska nämä säädökset ovat parhaillaan päätöksentekomenettelyssä, mainitut artiklanumerot saattavat vielä muuttua.) Julkisia hankintoja koskevien direktiivien soveltamisalaa ei ole tarkoitus mitenkään muuttaa. CPV:n käyttö päin vastoin selkeyttää sitä ja johtaa näin julkisia hankintoja koskevan yhteisön oikeuden parempaan soveltamiseen unionissa. CPV:n saattamisessa ajan tasalle hyödynnetään laajalti CPV:n suorien käyttäjien esittämiä ehdotuksia ja huomioita. Juuri tältä pohjalta tehtiin ensimmäinen tarkistus vuoden 1998 lopussa. Tässä asetuksessa säädetään uudesta tarkistuksesta, joka käsittää pääasiassa vuoden 1998 version mukauttamisen saatujen käytännön kokemusten perusteella. Tällä asetusehdotuksella otetaan käyttöön CPV, julkisia hankintoja koskevan yhteisön politiikan avaintekijä, ja vahvistetaan sen tarkistamisen edellytykset; Euroopan parlamenttia ja neuvostoa kehotetaan hyväksymään tämä ehdotus. 2001/0179 (COD) Ehdotus EUROOPAN PARLAMENTIN JA NEUVOSTON ASETUS yhteisestä hankintasanastosta (CPV) (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen, ja erityisesti sen 47 artiklan 2 kohdan, 55 artiklan ja 95 artiklan, ottavat huomioon komission ehdotuksen [7], [7] EYVL C , , s. . ottavat huomioon talous- ja sosiaalikomitean lausunnon [8], [8] EYVL C , , s. . ottavat huomioon alueiden komitean lausunnon [9], [9] EYVL C , , s. . noudattavat perustamissopimuksen 251 artiklassa määrättyä menettelyä [10], [10] EYVL C , , s. . sekä katsovat seuraavaa: (1) Monenlaisten nimikkeistöjen käyttö haittaa Euroopan julkisten hankintojen avoimuutta ja läpinäkyvyyttä. Käytön vaikutukset sopimuksia koskevien ilmoitusten laatuun ja julkaisemisen määräaikoihin itse asiassa rajoittavat taloudellisten toimijoiden osallistumista julkisiin hankintoihin. (2) Suosituksessaan 96/527/EY [11] komissio kehotti hankintaviranomaisia ja hankintayksikköjä käyttämään sopimusten kohteiden kuvaamisessa yhteistä hankintasanastoa (Common Procurement Vocabulary, CPV), joka on kehitetty tiettyjen nykyisten nimikkeistöjen perusteella siten, että siinä otetaan paremmin huomioon julkisten hankintojen alan erityisominaisuudet. [11] EYVL L 222, 3.9.1996, 10-12. (3) Olisi siis yhtenäistettävä yhdellä ainoalla julkisia hankintoja koskevalla luokittelujärjestelmällä hankintaviranomaisten ja hankintayksikköjen käyttämät viitteet julkisia hankintoja koskevien sopimusten kohteiden kuvaamiseksi julkisia tavara- ja palveluhankintoja sekä julkisia rakennusurakoita koskevien sopimusten tekomenettelyjen yhteensovittamisesta ... päivänä ... kuuta .... annetun Euroopan parlamentin ja neuvoston direktiivin .../../EY [12], vesi- ja energiahuollon sekä liikenteen alan hankintoja koskevien sopimusten tekomenettelyjen yhteensovittamisesta ... päivänä ... kuuta .... annetun Euroopan parlamentin ja neuvoston direktiivin .../../EY [13] ja vakiolomakkeiden käytöstä hankintailmoituksissa ... päivänä ... kuuta .... annetun komission direktiivin .../.../EY [14] mukaisesti. [12] EYVL C 29E, 30.1.2001, s. 11. [13] EYVL C 29E, 30.1.2001, s. 112. [14] EYVL L , , s. . (4) Jäsenvaltioiden käytössä olisi oltava yhtäläinen viitenimikkeistö, jossa annetaan hyödykkeistä sama kuvaus yhteisön virallisilla kielillä ja samaa vastaavaa aakkosnumeerista koodia ja joka mahdollistaa näin kielellisten esteiden poistamisen yhteisön tasolla. (5) Tällä asetuksella olisi näin ollen hyväksyttävä CPV:n tarkistettu versio ainoaksi julkisia hankintoja koskevaksi luokittelujärjestelmäksi ja korvata sillä tähän asti käytetyt nimikkeistöt. (6) CPV:n sekä tilastollisen toimialoittaisen tuoteluokituksen (CPA), Yhdistyneiden Kansakuntien yhteisen tavaraluokituksen (CPC Prov.), Euroopan yhteisön toimialaluokituksen (NACE Rev.1) ja yhdistetyn nimikkeistön (CN) välille on myös laadittava vastaavuustaulukot. (7) CPV:n rakenne ja koodit voivat vaatia mukautuksia tai muutoksia julkisten hankintojen ja käyttäjien tarpeiden muuttumisen myötä. Tätä varten on tarpeen luoda asianmukainen tarkistusmenettely. (8) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/469/EY [15] 2 artiklan mukaisesti tämän asetuksen täytäntöönpanemiseksi tarvittavat toimenpiteet olisi vahvistettava sanotun päätöksen 3 artiklassa säädetyn neuvoa-antavan menettelyn mukaisesti. [15] EYVL L 184, 17.6.1999, s. 23. (9) Euroopan yhteisön perustamissopimuksen 5 artiklassa vahvistettujen toissijaisuus- ja suhteellisuusperiaatteiden mukaisesti tämän direktiivin tavoite, joka on julkisiin hankintoihin sovellettavan luokittelujärjestelmän luominen, voidaan, ottaen huomioon yhteisön toimivalta lainsäädäntöjen lähentämisessä, saavuttaa paremmin yhteisön tasolla; tässä asetuksessa säädetään ainoastaan vähimmäisvaatimuksista, eikä siinä ylitetä sitä, mikä on tarpeen edellä mainittujen tavoitteiden saavuttamiseksi. (10) Asiasta on syytä antaa direktiivin sijasta asetus siksi, että julkisia hankintoja koskevan luokittelujärjestelmän luominen ei edellytä säädöksen saattamista osaksi kansallista lainsäädäntöä, OVAT ANTANEET TÄMÄN ASETUKSEN: 1 artikla 1. Direktiivien ... ja ... soveltamiseksi vahvistetaan julkisiin hankintoihin sovellettava yhtäläinen luokittelujärjestelmä, yhteinen hankintasanasto (Common Procurement Vocabulary, CPV). 2. CPV:n teksti on liitteenä I. 2. CPV:n sekä tilastollisen toimialoittaisen tuoteluokituksen (CPA), Yhdistyneiden Kansakuntien yhteisen tavaraluokituksen (CPC Prov.), Euroopan yhteisön toimialaluokituksen (NACE Rev.1) ja yhdistetyn nimikkeistön (CN) vastaavuustaulukot ovat vastaavasti liitteissä II, III, IV ja V. 2 artikla Komissio antaa CPV:n tarkistamiseksi tarvittavat säännökset 3 artiklan 2 kohdassa tarkoitetun menettelyn mukaisesti. 3 artikla 1. Komissiota avustaa päätöksen 71/306/ETY [16] 1 artiklalla perustettu julkisia hankintoja käsittelevä neuvoa-antava komitea. [16] EYVL L 185, 16.8.1971, s. 15. Päätöstä on viimeksi muutettu neuvoston päätöksellä 77/63/ETY, tehty 21 päivänä joulukuuta 1976 (EYVL L 13, 15.1.1977, s. 15). 2. Tähän kohtaan viitattaessa sovelletaan päätöksen 1999/468/EY 3 artiklassa säädettyä neuvoa-antavaa menettelyä kyseisen päätöksen 7 artiklan 3 kohdan ja 8 artiklan säännösten mukaisesti. 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja >TAULUKON PAIKKA> VAIKUTUSTEN ARVIOINTI EHDOTUKSEN VAIKUTUKSET YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSET) Ehdotuksen nimi Ehdotus: Euroopan parlamentin ja neuvoston asetus yhteisestä hankintasanastosta (CPV). Asiakirjan viitenumero ---- Ehdotus 1. Miksi yhteisön lainsäädäntö on tarpeen tällä alalla ja mitkä ovat sen pääasialliset tavoitteet, kun otetaan huomioon toissijaisuusperiaate- Julkisia hankintoja koskevien direktiivien tarkistusluonnoksessa, joka on parhaillaan keskusteltavana Euroopan parlamentissa ja neuvostossa, ehdotetaan muun muassa, että CPV korvaisi ne neljä eri nimikkeistöä, joita on tähän asti käytetty sopimuksen kohteen kuvaamisessa sopimusta koskevissa ilmoituksissa, tilastovelvoitteissa ja soveltamisalan määrittelemisessä. CPV:llä ei kuitenkaan ole omaa oikeusperustaa, jossa olisi täsmennetty sen luomisessa tai ajan tasalle saattamisessa noudatettavia säännöt. Tämän asetuksen tarkoituksena on korjata tämä puute vahvistamalla CPV virallisesti julkisia hankintoja koskevaksi yhteisön luokittelujärjestelmäksi ja vahvistamalla CPV:n ylläpitoa ja tarkistusta koskevat yksityiskohtaiset säännöt toissijaisuusperiaatteen mukaisesti. Vaikutukset yritystoimintaan 2. Mitä yrityksiä ehdotus koskee- - Yritystoiminnan alat Ehdotus koskee suoraan tai välillisesti kaikkia talouden toimijoita, jotka saattavat ottaa osaa hankintamenettelyihin: yrittäjiä, toimittajia ja palvelujen tarjoajia. Ne itse asiassa hyötyvät siitä, että yhteisön tasolla julkaistut sopimusta koskevat ilmoitukset tulevat täsmällisemmiksi, sillä se helpottaa niitä etsimään, valitsemaan ja tunnistamaan otollisia tilaisuuksia. - Yritysten koko (pienten ja keskisuurten yritysten osuus) Ehdotus koskee koosta riippumatta kaikkia yrityksiä, jotka saattavat ottaa osaa hankintamenettelyihin. On kuitenkin huomattava, että julkisia hankintoja koskevia direktiivejä sovelletaan vain sellaisiin hankintasopimuksiin, joiden arvo ylittää tietyn kynnysarvon. - Ovatko yritykset keskittyneet yhteisön tietylle maantieteelliselle alueelle- Eivät, paitsi ehkä jossain määrin rajaseuduille. 3. Mitä yritysten on tehtävä noudattaakseen ehdotusta- Ehdotus ei tuo uusia velvoitteita yrityksille, vaan antaa niiden käyttöön uuden, yhteisen ja monikielisen viitetyökalun, joka helpottaa niiden tiedonsaantia (sopimusta koskevat ilmoitukset). 4. Mitkä ovat ehdotuksen todennäköiset talousvaikutukset - työllisyyteen- Ei suoria vaikutuksia. - investointeihin ja uusien yritysten perustamiseen- Ei suoria vaikutuksia. - yritysten kilpailukykyyn- CPV:n avulla yritykset voivat tunnistaa paremmin niitä kiinnostavat mahdollisuudet, mikä saattaa avata uusia markkinoita ja laajentaa kehitysnäkymiä sellaisille yrityksille, jotka eivät ole tähän asti osallistuneet julkisiin hankintoihin. 5. Sisältyykö ehdotukseen toimenpiteitä, joiden tarkoituksena on ottaa huomioon pienten ja keskisuurten yritysten erityistarpeet (muihin ryhmiin verrattuna lievemmät tai erilaiset vaatimukset tms.)- Ei. Kuuleminen 6. Luettelo ehdotuksen valmistelussa kuulluista tahoista ja niiden esittämien kantojen pääpiirteet. Jäsenvaltioiden viranomaiset pysyvien edustustojen kautta, neuvoa-antavat komiteat (julkisia hankintoja käsittelevä neuvoa-antava komitea, julkisten hankintojen avaamista käsittelevä neuvoa-antava komitea), ammattialajärjestöt, välittäjätahot (Euroneuvontakeskukset), palvelujen tarjoajat, yleinen kuuleminen SIMAP:n sivuston kautta. LIITE I YHTEINEN HANKINTASANASTO (CPV) Luokittelujärjestelmän rakenne 1. CPV käsittää pääsanaston ja lisäsanaston. 2. Pääsanasto on puukaavion muotoinen ja sisältää enintään yhdeksännumeroisia koodeja ja niitä vastaavat nimikkeet, joilla kuvaillaan sopimuksen kohde eli tavarahankinnat, rakennusurakat tai palvelut. Numerokoodissa on kahdeksan numeroa ja se jakautuu seuraavasti: - 2-numerotaso, koodin kaksi ensimmäistä numeroa; - 3-numerotaso, koodin kolme ensimmäistä numeroa; - 4-numerotaso, koodin neljä ensimmäistä numeroa ; - 5-numerotaso, koodin viisi ensimmäistä numeroa. Kukin kolmesta viimeisestä numerosta täsmentää edelleen kutakin 5-numerotasoa. Yhdeksäs numero on tarkistusnumero. 3. Lisäsanastoa voidaan käyttää hankintasopimuksen kohteen kuvauksen täydentämiseksi. Se koostuu aakkosnumeerisesta koodista, jota vastaa nimike, jonka avulla voidaan edelleen täsmentää hankittavan hyödykkeen ominaisluonnetta tai käyttökohdetta. Aakkosnumeerinen koodi koostuu: - ensimmäisestä tasosta, joka käsittää pääluokkaa vastaavan kirjaimen - toisesta tasosta, joka käsittää neljä numeroa, joista kolme ensimmäistä ilmoittaa osaluokan ja joista viimeinen on tarkistusnumero. >TAULUKON PAIKKA> 1. LIITE II 2. 3. CPV:n ja CPA96:n vastaavuustaulukko >TAULUKON PAIKKA> 4. LIITE III CPV:n ja CPC prov.:n vastaavuustaulukko >TAULUKON PAIKKA> >TAULUKON PAIKKA> 1. 5. LIITE IV 6. 7. CPV:n ja NACE Rev.1:n vastaavuustaulukko >TAULUKON PAIKKA> 8. LIITE V CPV:n ja CN:n vastaavuustaulukko >TAULUKON PAIKKA>